(ซีรีส์จาก NETFLIX)
เราชำนาญเรื่องการทำให้คนดูอารมณ์ค้าง
เพราะตอนที่แล้ว
อินฟลูเอนเซอร์แซมกับเรเวนกำลังจะประกาศ
ว่าจะบล็อกใครจากเดอะ เซอร์เคิล
เอาละนะ
"ข้อความ 'ผู้เล่นที่เราตัดสินใจบล็อกคือ…'"
ไม่ใช่ผม คืนนี้ต้องไม่ใช่ผม
พวกนางจะบล็อกใครนะ
ตายแล้วๆ
(มาร์วิน)
โอ้ ไม่
ตายแล้วๆ
บ้าเอ๊ย
โอ้ พระเจ้า ฉันขอโทษเธอแล้ว แต่ก็ยัง…
โธ่ อุตส่าห์พยายามหลีกเลี่ยงมาตลอด
มาร์วินเหรอ อะไรวะเนี่ย
"เจ้ากรรมนายเวรผมสีน้ำเงินจ้ะ"
มาร์วินต้องออกแล้วจ้า
เก็บข้าวของแล้วออกไปเลย
โห นี่แหละ การคุยกับผู้หญิงสองคนในเดอะ เซอร์เคิล
ทำให้ทุกอย่างพังจริงๆ
โทรเรียกพนักงานขนของมาเลยจ้า มาร์วิน โทรไปสิ
ผมต้องดีใจสิ โล่งใจสุดๆ
เพราะไม่ใช่ผม มาร์วินออกแล้ว โอเค
มาร์วินถูกบล็อก เขาไปแล้ว รูปเป็นสีเทา จบเห่แล้ว
แต่พวกคุณตัดสินใจที่จะเก็บแฮ็กเกอร์น่าสงสัย
และเป็นแค่สองคนที่รู้เรื่องการก่อกบฏไว้ในเกม
ผมแค่อยากรู้ว่าพวกคุณตัดสินใจแบบนี้ได้ยังไง
พวกนั้นเก็บพันธมิตรอีกกลุ่มที่แข็งแกร่งไว้ในเกม
ตัดสินใจบล็อกจากอารมณ์ล้วนๆ
โห แล้วทอมก็ได้อยู่ต่อเนี่ยนะ
เจนนิเฟอร์ หวังว่าเธอจะคิดว่าเธอปลอดภัยนะ
รอให้ฉันรู้เรื่องทั้งหมดเมื่อไหร่… เชื่อสิ ฉันจดบันทึกไว้หมดแหละ
เราจะเรียนรู้วิธีจัดการกับเธอ เราจะรู้ว่าเธอเป็นยังไงและจัดการกับเธอ
มาร์วินกับไบเซ็ปงามๆ ของเขาถูกบล็อกแล้ว
แต่ก่อนที่เขาจะเก็บเสื้อที่ไม่ค่อยได้ใส่ ลงกระเป๋าให้หมด
เรายังมี… คุณก็รู้ว่าอะไร
"แจ้งเตือน!"
โอเค
"มาร์วิน ก่อนที่คุณจะไป คุณจะได้พบกับผู้เล่นหนึ่งคน"
ตรงนี้แหละที่น่าสนใจ
ตอนนี้ผมอยากไปพบคนที่สามารถให้คำตอบผมได้
และได้รู้ว่าสาเหตุที่ผมถูกบล็อกจริงๆ คืออะไร
ถ้าไปหาทอมก็คงน่าสนใจเหมือนกัน
เพราะตอนนี้ผมสับสนในตัวทอมมาก
เราเคยมีความสัมพันธ์ที่ดีต่อกัน แต่เขากลับทรยศผม
และผมก็ไม่รู้ว่าเป็นทอมจริงๆ หรือแฮ็กเกอร์
แล้วผมก็อยากไปหาเรเวน เพราะเราเคยมีความสัมพันธ์กัน
ตั้งแต่ตอนแรกในเดอะ เซอร์เคิล มาจนถึงตอนนี้
ถ้าได้ขอโทษเรเวนต่อหน้าก็คงจะดี
ลุยเลยละกัน
"แจ้งเตือน!"
อยู่ๆ ก็มา
พระเจ้า อีกแล้วเหรอ
"มาร์วินกำลังไปหาพวกคุณคนหนึ่ง"
เอาละสิ
ต้องเก็บกวาดอะพาร์ตเมนต์ก่อนมาร์วินจะมาที่นี่
ไปหาเรเวนเถอะนะ
"มาร์วิน อย่านะ"
บ้าเอ๊ย
ไปเอาหมวกคาวบอยมา
(มีคนอยู่ที่ประตู)
โอ้ พระเจ้า นี่มันอะไรกันเนี่ย
โย่
ผมอยากขอกอดหน่อย มานี่เลย
เยี่ยม เจ๋งเลย
- ให้ตายสิ - อะไรกันเนี่ย
ว้าว ยินดีที่ได้รู้จักครับ
และผมขอโทษจริงๆ
พระเจ้าช่วย
ผมรู้สึกว่าผมทำให้คุณเสียใจจริงๆ
ผมขอโทษจริงๆ นะ ดีจังเลยที่ได้มาคุยกันต่อหน้าแบบนี้
ผมทำพลาดเอง ผมทำพลาดกับคุณ
เราอุตส่าห์มีสิ่งที่ดีๆ ร่วมกัน แต่ผมทำพังหมด ผมรู้
"ไม่ คุณนั่นแหละทำพลาด"
ใช่
"โทษที ขอฉันอธิบายแป๊บนะ
นี่แพริส เขาเป็นคนแปลให้ฉัน
เขาไม่เคยเล่นเกมหรอก ฉันเป็นคนเล่น"
โห เยี่ยมเลย
คุณสอนท่าไฟเร่าร้อนให้ผม ผมยังจำได้อยู่เลย
ไฟเร่าร้อน
ได้เรียนรู้อะไรใหม่ๆ
ดีใจด้วยนะที่ได้เรียนรู้อะไรใหม่ๆ
บอกคนอื่นๆ ให้เลิกรอกันดีกว่า
ตัดสินใจไปแล้วสินะ ไม่ได้มาที่นี่
คงไม่ต้องใช้แชมเปญแล้วสินะ
งั้นฉันเอาไปเก็บในตู้เย็นดีกว่า
โอเค ต้องเอาเฟอร์นิเจอร์กลับไปวางที่เดิมก่อน
พอมาคิดดูอีกที ผมว่าผมคงตื่นตูมเกินไปหน่อย
- "เดี๋ยวนะ แล้วมันเกิดอะไรขึ้น" - โอ้ พระเจ้า
คุณเป็นที่หนึ่งของผมมาเสมอ
ผมเรียกคุณว่าราชินีของผมในเดอะ เซอร์เคิล และผมก็หมายความตามนั้น 100 เปอร์เซ็นต์
พอทามิร่าเข้ามาในเดอะ เซอร์เคิล ผมก็ดันเกิดอาการเคลิบเคลิ้ม
เผลอใจไป ตอนนั้นแหละที่ผมทำพลาด
"แต่จริงๆ แล้วที่ทำให้มันแย่เข้าไปใหญ่คือ ฉันรู้เรื่องจากทามิร่า
ทั้งๆ ที่ฉันอยากรู้เรื่องจากปากคุณมากกว่า"
"ถ้าคุณมาบอกฉันก่อน
ฉันว่าเกมก็คงไม่เป็นไปแบบนี้หรอก"
ว้าว ผมรู้ ผมทำพังจริงๆ
"ทอมส่งข้อความหาฉันเมื่อวาน…"
โอ้ ไม่นะ
"เรื่องพฤติกรรมของคุณ สิ่งที่คุณทำลงไป"
"เขาถามฉันว่า…
เขาบอกฉันว่าคุณคุยโวเรื่องทามิร่า
แบบส่งรูปให้กันด้วย"
"ฉันเลยแบบว่า 'เขาโกหกนี่หว่า'"
ไม่นะ
"ฉันไม่อยากให้เขาอยู่ในนี้แล้ว เขาต้องไป
- แบบว่า 'พอกันที'" - โธ่
"เอาเป็นว่าพอถึงจุดนั้น ฉันก็… ฉันปรึกษากับแซมเมื่อกี้นี้
แล้วฉันก็บอกว่า 'ฟังนะ มีผู้เล่นบางคนที่เราไม่ไว้ใจ
ที่เราคิดว่ามีปัญหา
แต่มีผู้เล่นคนอื่นที่น่าสงสัยกว่า'"
"แต่กับคุณเนี่ย ฉันมั่นใจ 100 เปอร์เซ็นต์ว่า ฉันไม่เชื่อใจคุณ"
แต่ผมก็รู้ว่าผมทำพลาด ผมไปคุยส่วนตัวกับแชซ
บอกว่า "แชซ ฉันจะขอโทษเรเวนยังไงดี
ฉันรู้ว่าเรเวนเป็นคู่ซี้ของนาย นายต้องให้คำแนะนำฉันหน่อยสิ"
ผมอยากพูดความจริงกับคุณเพราะผมทำพลาด
"แต่ฉันผิดหวังในตัวคุณมากนะ มาร์วิน เราน่าจะไปถึงรอบสุดท้ายด้วยกันได้"
ใช่ จริงๆ เลย
แต่เดี๋ยวก่อน ทำไมทอมถึงมาคุยกับคุณล่ะ
เพราะผมกับทอมก็มีความสัมพันธ์ที่ดีมากนะ
ผมเริ่มคิดแล้วว่าทอมอาจเป็นแฮ็กเกอร์ก็ได้
"โอเค ทอมบอกฉันว่าเขาไม่อยากบล็อกซาช่า
เขาอยากบล็อกคุณมากๆ
ทอมบอกว่าคุณมาคุยโว ส่งรูปให้คนอื่นดู
แล้วทอมก็บอกว่า 'ผมไม่ชอบ ที่มาร์วินเป็นแบบนี้เลย ผมเป็นห่วง'"
บ้าไปแล้ว ตอนนี้ผมเลยสงสัยทอมเลยเนี่ย
เพราะทอมเนี่ย คุณควรจะต้องระวังเขาเอาไว้นะ
ผมว่าแชซเล่นเกมได้ดีมากๆ ตอนผมอยู่ในอะพาร์ตเมนต์
ผมยังคิดว่า "ว้าว แชซนี่ฉลาดสุดๆ"
ทุกครั้งเลย ผมให้คุณเป็นที่หนึ่ง แล้วก็ให้แชซเป็นที่สอง
ทุกครั้ง ไม่เคยเปลี่ยนเลย
"เดี๋ยวนะ ก่อนที่คุณจะนอกใจฉัน
คุณก็เคยเป็นที่หนึ่งของฉันเหมือนกัน มาร์วิน"
- ไม่จริงน่า โอ้ พระเจ้า - "จริงๆ คุณเคยเป็นที่หนึ่งของฉัน"
รู้อะไรไหม ตอนนี้ผมเอาใจช่วยคุณ 100 เปอร์เซ็นต์เลย
ผมอยากให้คุณชนะ คุณทำได้ดีมากๆ
- "ขอบคุณนะ มาร์วิน" - สู้ต่อไป
- "ฉันดีใจที่ได้เจอคุณตัวเป็นๆ" - ผมก็ดีใจมากที่มาหาคุณ
ดีใจจังเลย โอ้ พระเจ้า
ขอบคุณนะ สุดยอดเลย
นี่ คุณยังเป็นที่หนึ่งของผมอยู่นะ
เพราะงั้นชนะให้ได้นะ
เอาละ โชคดีนะ พวกคุณ
- โชคดีนะ - โชคดี
- "แล้วเจอกันนะจ๊ะ" - แน่นอนอยู่แล้ว ไว้เจอกันนะ
โอเค บาย
โอเค
(ไปแล้ว)
เมื่อกี้ดีมากเลย
เขา… เขาหล่อมากเลย
นิสัยดีสุดๆ ไปเลย
นิสัยเขาไม่เหมือนกับพฤติกรรมที่เขาแสดงเลย
เนอะ
ซึ่งแบบว่า…
ขณะที่นักวิศวะเคมีที่หล่อที่สุด กำลังกลับบ้านไปอ่านหนังสือต่อ
ผู้เล่นที่เหลือก็กำลังเตรียมตัว
สำหรับคืนแรกในเดอะ เซอร์เคิลที่ไม่มีเขา
เป็นคืนที่ใจหายใจคว่ำมาก
เราถูกสงสัยว่าเป็นแฮ็กเกอร์
และเราก็เอาตัวรอดมาได้
อีโมจิอึ้งกิมกี่
ผมคิดว่าโอลิเวอร์น่าจะเป็นแฮ็กเกอร์จริงๆ
เพราะมีแค่เขา ทามิร่า ทอม กับเจนนิเฟอร์ในกลุ่มแชทนั้น
เจนนิเฟอร์เถียงว่าไม่ใช่นาง
และเจนนิเฟอร์ก็เถียงว่าไม่ใช่ทอมด้วย
ส่วนทามิร่า… ทามิร่าจะแฮ็กโปรไฟล์ผม แล้วสาดโคลนใส่ตัวเองทำไม
ผมไม่…
ไม่รู้สิ เหนื่อยแล้ว
แผนการของฉันที่จะทำตัวเงียบๆ ไม่เข้าไปยุ่งเกี่ยวกับดราม่า
ต้องพับหมดเพราะฉันกลายเป็นอินฟลูเอนเซอร์
ตอนนี้ดูเหมือนว่าฉันต้องเล่นสกปรกหน่อยแล้ว
เซอร์เคิลจ๋า ฉันจะนอนแล้วนะ เธอจะอยู่ต่อก็ได้ แต่ฉันขอพักก่อนละ
ราตรีสวัสดิ์จ้ะ
ฉันก็จะพักผ่อนเหมือนกันย่ะ
หมวกคลุมผมฉันอยู่ไหนเนี่ย พรุ่งนี้วันสำคัญนะ
ขอต้อนรับสู่ชม.เซอร์เคิล
ไม่ ไม่ได้ย่อมาจากชั่วโมง แต่ย่อมาจาก "เช้าที่ไม่มีมาร์วิน"
และผู้เล่นก็กำลังตื่นขึ้นมาในยุคสมัยใหม่กิ๊ง
ด้วยพรจากพระเจ้าเซอร์เคิล ที่ชะโลมรอยยิ้มลงมายังพวกเขา
- อรุณสวัสดิ์ เซอร์เคิล - อรุณสวัสดิ์ เซอร์เคิล
ที่หนึ่ง
(เจนนิเฟอร์)
พวกเรายังอยู่ เด็กๆ
เมื่อคืนรอดจากการบล็อกมาได้อย่างฉิวเฉียด
สุดๆ
ถึงฉันจะไม่ได้กำจัดเธอนะ เจนนิเฟอร์
แต่ฉันก็รู้สึกดีที่แชซรู้แล้ว และเรเวนก็รู้เหมือนกัน
ว่าเธอกับทอมวางแผนชั่วร้ายกันอยู่
ฉันรู้สึกว่าต้องขอโทษทามิร่า
แต่ฉันยังไม่อยากขอโทษ
จนกว่าจะรู้เรื่องทั้งหมดก่อน
มาเริ่มต้นวันกันดีกว่า
ถึงจะยังเช้าอยู่
แต่เจนก็ได้เปิดเผย ความจริงอันน่าสั่นสะเทือนแล้ว
ถังขยะเราเต็มเร็วมากเลย
เพราะเรากินเหมือนผู้ชายสองคนไง
ซาแมนธา เธอว่ายน้ำไม่เป็น เพราะงั้นอย่าตกลงไปนะจ๊ะ
และเมื่อมาร์วินไม่อยู่แล้ว แชซก็พยายามฟิตเต็มที่
เพื่อเป็นหนุ่มกล้ามสวยคนใหม่ ในเดอะ เซอร์เคิล ช้าหน่อยก็ได้จ้ะ แหม
"นิวส์ฟีดอัปเดตแล้ว"
พระเจ้า
อิโมจิรูปสายฟ้า
เดี๋ยวนะ ต้องขึ้นก่อน
นี่ฉันรีบสุดๆ แล้วนะ เซอร์เคิล
เซอร์เคิล พาไปที่นิวส์ฟีดเลย
(โอลิเวอร์)
"มาร์วินฝากข้อความถึงเดอะ เซอร์เคิล"
นี่แหละที่อยากเห็น
"ต้องเข้าไปใกล้อีกหน่อย ไปที่โซฟากันดีกว่า"
หวังว่าเขาจะแอบด่า
แล้วเล่นงานใครสักคนเพราะโกรธ
หวังว่าเขาจะไม่ว่าผมนะ
ถ้าว่าคือใจร้ายน่าดู
ไม่หรอก ต้องไม่ใช่เทรนเนอร์ส่วนตัว หุ่นหล่อล่ำกำยำอย่างที่เห็นแน่ๆ
เซอร์เคิล เปิดข้อความของมาร์วินเลย
ฉันต้องเข้าไปใกล้ให้มากที่สุด ต้องเป็นเรื่องที่นึกไม่ถึงแน่นอน
ไง ทุกคน
นี่มาร์วินเอง เป็นไงมั่ง
อย่างที่เห็น ผมคือคนจริงแท้ 100 เปอร์เซ็นต์
น่ารักซะด้วย
ฮอตนะเนี่ย
แต่ก็มีเรื่องหักมุมอยู่
ผมบอกว่าผมเป็นเทรนเนอร์ส่วนตัว แต่จริงๆ ผมเป็นวิศวกรเคมี
แต่ผมพูดแบบนั้นในเดอะ เซอร์เคิลไม่ได้
เพราะผมกลัวว่า พวกคุณจะคิดว่าผมเป็นโปรไฟล์ปลอม
การเข้ามาอยู่ในเดอะ เซอร์เคิล ผมรู้เลยว่าสาวๆ สวยๆ ต้องเป็นจุดอ่อนของผม
แล้วไงรู้ไหม ดันเป็นจริงๆ
เรเวนกับทามิร่า ผมทำพลาดไปจริงๆ
ผมขอโทษจริงๆ นะ และผมหวังว่าพวกคุณจะให้อภัยผมได้
หนุ่มหน้าม่อสำนึกผิดสินะ
เขาดูเป็นคนที่น่ารักในชีวิตจริงนะ
คำแนะนำที่ดีที่สุดที่ผมให้คุณได้คือ
จงอยู่กับคนที่เขาเลือกอยู่กับคุณ
อาจจะพูดถึงทอมก็ได้
เพราะเกือบจะดูเหมือนว่า ทอมหักหลังมาร์วินในชั่วข้ามคืนเลย
ผมสนุกมากที่ได้มาเดอะ เซอร์เคิล
ขอให้ทุกคนโชคดี และผมอยากเจอทุกคนเร็วๆ
ใช่เลย มาร์วิน พ่อหนุ่มเซ็กซี่
โชคดีนะ
มาร์วิน
ดูนั่นสิ มาร์วิน พอเบ่งกล้าม
เสื้อของเธอแทบจะกรีดร้องเลยนะยะ
ไปหาซื้อเสื้อผ้าได้ยังไงก่อน
เบร็ตต์ ไปวิดพื้นหรืออะไรก็ได้ ไป
เขาดูดีจัง
พวกคุณบล็อกผิดคนแล้ว
หลังจากที่เขาบอกให้ผม เรเวน กับแซม เกาะกลุ่มกันไว้
เพราะสี่คนนั้นไว้ใจไม่ได้
ฉันยังอึ้งกับความหล่อของมาร์วินอยู่เลย
- ดึงสติกลับเข้าสู่เกมก่อน - โอเค มาแล้ว
ก่อนที่เจนนิเฟอร์จะหึงตัวเองไปมากกว่านี้ เรามาเปิดแชทกันดีกว่า
"เซอร์เคิล แชทเปิดแล้ว"
เอาแล้ว
ข้อความ "ว้าว มาร์วิน อีโมจิตาดาว อีโมจิตาดาว อีโมจิตาดาว
พ่อกล้ามปู
ฉันชอบผู้ชายที่รับผิดชอบในการกระทำของตัวเอง
แซมกับเรเวน ขอบใจนะจ๊ะ ที่ให้โอกาสพวกเราทุกคนอีกครั้ง" ส่ง
ข้อความ "ฉันทั้งอึ้ง ตะลึงพรึงเพริด
กรามค้างเลยค่ะตอนนี้… จุด จุด จุด จุด
แชซจ๋า มาช่วยฉันหุบกรามหน่อยสิจ๊ะ
ฮ่าๆๆ อีโมจิหัวใจสีแดง" ส่ง
แล้วดูโอลิเวอร์สิ ทำมาบอกว่า "แชซ มาช่วยฉันหุบกรามหน่อยสิจ๊ะ"
ไปให้ไกลหน้าไกลตาฉันเลยนะ
เพิ่งมีคนถูกบล็อก แต่เธอมาพูดเล่นหัวเราะคิกคักเนี่ยนะ
จะไปไหนก็ไปเหอะ
"ข้อความ
'อรุณสวัสดิ์ ทุกคน
เมื่อคืนเป็นการตัดสินใจที่ยากมาก สำหรับฉันและแซม
มีหลายเรื่องราวที่เกิดขึ้น
ซึ่งทำให้ความเชื่อใจกัน ในครอบครัวของเรามีปัญหา
แต่ก็ยังมีเรื่องที่ดี มาร์วินมาหาฉันเมื่อคืนนี้
เขานิสัยตรงกับในโปรไฟล์เลย
เขาแค่ทำพลาดไป'"
เอาจริงๆ นะ ฉันดีใจมากที่เขาไม่มาหาฉัน
เพราะเขาคงผิดหวังมาก
ข้อความ "อรุณสวัสดิ์ ทุกคน เห็นวิดีโอเมื่อกี้แล้วเศร้าเลย
แต่สุดท้ายฉันก็เคารพ การตัดสินใจของอินฟลูเอนเซอร์
ฉันไม่รู้ว่าเราจะเดินหน้าต่อไปเป็นกลุ่มยังไง
เพราะหลายเรื่องราวที่เกิดขึ้น"
"มันน่าเจ็บใจมากที่กลุ่มกบฏ กับแฮ็กเกอร์ทำให้เกิดปัญหามากขนาดนี้"
ใช่เลย โคตรๆ…
ฉันละอยากโยนต้นไม้สักต้น แบบว่า… ใช่ คุณพูดถูกที่สุด
แชซ ไม่ปล่อยผ่านเลยสินะ
มันก็แค่ส่วนหนึ่งในเกมน่า แชซ มันก็แค่ส่วนหนึ่งในเกม
แฮ็กเกอร์ต้องทำอะไรสักอย่างแน่นอน เราแค่ไม่รู้ว่าทำอะไร
ข้อความ "แชซ ฉันเข้าใจทุกอย่างที่คุณพูด อีโมจิอกหัก
เชื่อเถอะว่าเจ็บใจจริงๆ แฮชแท็กนึกว่าเป็นครอบครัวเดียวกัน" ส่ง
แม่จ๋า คิดผิดแล้วละ คิดผิดแล้ว แม่
ฉันอยากให้เจนนิเฟอร์รู้ว่านางยังไม่รอดตัว
เธอไม่ใช่ครอบครัวฉัน
แซมว่าเจนนิเฟอร์เข้าให้แล้วละ
คนเดียวที่จะทำให้เธอเจ็บใจได้ก็คือเจนนิเฟอร์
เธอไม่สนใจทอม ส่วนโอลิเวอร์ผมไม่รู้
และต้องไม่ใช่ทามิร่าแน่ๆ
ข้อความ "ทุกครอบครัวล้วนมีปัญหา
แต่สิ่งที่สำคัญที่สุดคือเราสามารถแก้ปัญหาได้
และร่วมแรงร่วมใจกัน อีโมจิหัวใจสีแดง"
"ความจริงปรากฏเสมอ"
หุบปากไปเลย เจนนิเฟอร์
"ทุกครอบครัวล้วนมีปัญหา" ไม่ ไม่ ไม่ ฉันไม่อยากฟัง
ข้อความ "เราเปลี่ยนจากการจับโปรไฟล์ปลอม มาเป็นหาตัวคนที่ไม่จริงใจแล้วสินะ
จากนี้ไป ผมอยากให้เรา คุยกันอย่างเปิดเผยถ้ามีปัญหา
ไม่ว่าจะเป็นเรื่องโดนแฮ็กหรือก่อกบฏ แฮชแท็กผมเปิดกว้างเสมอ แฮชแท็กรักทุกคน"
หวังว่าคนจะเห็นความจริงใจและเปิดเผยของผม
หวังว่ามันจะทำให้ผมอยู่ในสถานะที่ดี
ข้อความ "ใช่ ทอม จริงๆ แล้วผมอยากถามอะไรคุณหน่อย
ตอนที่เราต้องบล็อกคนครั้งนั้น ที่เราคุยกันว่าจะบล็อกซาช่าหรือมาร์วิน…"
"ทำไมคุณถึงไม่บอกผมว่ามีการก่อกบฏ"
บ้าเอ๊ย เก้าอี้พังเลย
"แถมยังเรื่องที่โปรไฟล์ผม น่าจะเป็นโปรไฟล์ที่โดนแฮ็กอีก"
ใครจะอยากแฮ็กแชซวะเนี่ย
เวรแล้วไง เอาแล้วๆ
แต่ละคนส่งได้อีก คนละหนึ่งถึงสองข้อความเท่านั้นนะ
- เหงื่อท่วมเลย - ก็ใช่น่ะสิ
ข้อความ "การก่อกบฏของซาช่าถูกยกเลิกทันที
เราทุกคนไม่เห็นด้วยและลืมเรื่องนั้นไป
หวังว่าการที่ผมบล็อกซาช่า แสดงให้เห็นว่าผมแค่โง่แต่ไม่ได้มีเจตนาร้าย"
ผมว่าตอบได้ดีนะ
เราบล็อกมาร์วินเพราะเขาทำผิดพลาดโง่ๆ
งั้นต่อไปบล็อกคุณดีไหม
"ฉันรู้สึกว่าทุกคนกำลังหวาดระแวง"
ข้อความ "แปดคนแรกที่เข้ามา อ้าแขนต้อนรับผู้เล่นใหม่อย่างเปิดกว้าง
แต่ดันมารู้ว่ามีการตั้งกลุ่มใหม่ขึ้น ที่อาจทำให้สถานะของฉันต้องเสี่ยง
และคนที่บอกว่าเป็นเพื่อนกลับไม่พูดอะไร ที่ปิดปากเงียบก็ชัดเจนแล้ว
แฮ็กเกอร์ทำให้ฉันคิดว่า
ได้คุยกับแชซ แต่จริงๆ แล้วไม่ใช่" ส่ง
เกือบจะมีกลุ่มที่ว่าจริงๆ แต่สุดท้ายมันไม่มีอะไรเลยนะ แซม
(เซอร์เคิล แชทปิดแล้ว)
อืม นั่นไง
ถึงคราวซวย
แซมกับแชซพูดอย่างชัดเจนเลยว่า
"เราไม่สนแล้ว เราเชื่อใจผู้เล่นเก่าเท่านั้น
ณ จุดนี้ในเกม
พวกเขาคงไม่มีทางเชื่อ ทุกอย่างที่ออกจากปากผู้เล่นใหม่แน่นอน
พวกเธอหนึ่งคนไม่น่าไว้ใจ
และการที่ทอมกับเจนนิเฟอร์ไม่พูดอะไรเลย
ยิ่งทำให้พวกนางไม่น่าไว้ใจ ขอโทษทีเหอะ
การยอมรับความผิดพลาดอย่างจริงใจ ดีกว่าการพยายามปกป้องตัวเองเป็นไหนๆ
เพราะงั้นผมเลยหวังว่า คนอื่นจะยกโทษให้ผมในเรื่องนี้ได้
นี่ก็เป็นอีกบ่ายที่แสนจะปกติสุขในเดอะ เซอร์เคิล
แซมกำลังอบรมสั่งสอนคุกกี้ในถาดที่ยังไม่สุกดี
พวกเธอดูไม่เป็นกลุ่มเป็นก้อนเลย
เหมือนเล่นให้อีกทีมหนึ่งงั้นแหละ
และเรเวนก็อยากคุยกับคนน่ารักๆ
ซึ่งเธอกำลังจะแชทกับคนที่น่ารัก น่าไว้ใจ
แต่จริงๆ เป็นโปรไฟล์ปลอมที่เล่นโดยคนสองคน ป้าเจนนั่นเอง
"แซมบอกฉันว่านางสงสัยเจน
ฉันเลยต้องขุดคุ้ยเรื่องนี้หน่อย จะได้รู้ว่ามันจริงหรือไม่จริง
แล้วก็จะดูว่าเจนจะเล่นบทใสซื่อบริสุทธิ์ต่อไป
หรือว่าจะบอกฉันมาตรงๆ"
"เรเวนเชิญคุณเข้าร่วมแชทส่วนตัว"
แย่ละ เอาแล้วไง
ให้ตายสิ
โอเค มาดูกันว่าเรเวนคิดยังไง ถ้าได้ฟังความเห็นเธอก็คงดี
เอาละ เซอร์เคิล พาไปที่แชทส่วนตัวกับเรเวน
"ข้อความ 'อรุณสวัสดิ์จ้ะ ป้าเจน
มีหลายเรื่องเกิดขึ้นเลยนะ
วันนี้เป็นยังไงบ้าง อีโมจิกอด' ส่ง"
โอเค เรเวนมาอย่างสันติ
โอเค งั้นตอบกลับเลย
ข้อความ "อรุณสวัสดิ์จ้ะ เรเวนผู้น่ารัก
เรื่องทั้งหมดทำให้ฉันโมโหมาก แล้วก็ทำให้ฉันตกใจสุดๆ"
"ฉันรู้สึกขอบคุณมากที่เธอกับแซม ไม่ให้ฉันออกในวันนั้น"
เดี๋ยวดูกันว่าจะเป็นยังไง
แต่เราไม่เคยมีปัญหากับเรเวนเลย
- นอกจากเรื่องที่เธอเป็นผู้เล่นที่เก่ง - ใช่
"ข้อความ 'ไม่อยากเชื่อเลย
ว่าจะมีแฮ็กเกอร์ปลอมตัวเป็นผู้เล่นอีกคน'"
"คุณสงสัยใครบ้างไหมที่อาจจะเป็นแฮ็กเกอร์"
สืบหาข้อมูลนี่แบบนี้
"คำถามนี้จะให้โอกาสเจน
บอกฉันว่าเธอคิดยังไงหรือว่าจะเลี่ยงตอบ"
ข้อความ "ดูเหมือนว่าในเซอร์เคิล แชทวันนี้
จะมีความตึงเครียดกันมาก"
"ดูเหมือนว่าทุกคนจะมีความเห็นของตัวเอง และยึดมั่นในความเห็นนั้น
หรือฉันจะพลาดเรื่องอะไรไป รู้บ้างไหมจ๊ะ"
"ป้าเจน อย่ามาทำไก๋"
"ป้าคิดยังไงกันแน่"
"ข้อความ 'เริ่มจากเรื่องที่ซาช่า
ยอมรับว่ามีการก่อกบฏในหมู่ผู้เล่นใหม่'"
"ดูเหมือนผู้เล่นใหม่จะไม่เคยพูดถึงแผนการนี้
ให้ผู้เล่นเก่ารู้ก่อนที่เรื่องจะถูกเปิดเผย"
ทำให้เกิดความคลางแคลงใจกันมาก
โดยเฉพาะเมื่อผู้เล่นเก่าอย่างเรา ไม่ได้มองว่าคุณกับทอมเป็นผู้เล่นใหม่
เรามองว่าคุณเป็นพวกเรา"
ก็ใช่ไง เรเวน
"เอาจริงๆ ฉันแค่อยากรู้ว่า เจนนิเฟอร์คิดอะไรอยู่"
"ฉันอยากให้นางบอกความรู้สึกที่แท้จริงออกมา"
ทำไมเราต้องพูดปกป้องตัวเองด้วย
ทีพวกเธอยังร่วมมือกันเลย
ใช่
แต่มาโกรธที่คนอื่นร่วมมือกันเนี่ยนะ
ข้อความ "ฉันเสียใจมาก
ที่ความสัมพันธ์ของฉันได้รับผลกระทบจากเรื่องนี้
อีโมจิอกหัก
จุดประสงค์ในเกมของฉัน คือการแบ่งปันความรักทั้งหมดที่ฉันมี
เรื่องที่ซาช่าทำให้เราทั้งหมดอยู่ในสถานการณ์ ที่น่าอึดอัดใจ ฉันควบคุมไม่ได้หรอก" ส่ง
"เวลาที่คนไม่ชัดเจนและไม่พูดความจริงออกมา
มันแสดงให้ฉันเห็นว่า ต้องปิดบังอะไรบางอย่างอยู่"
"ข้อความ 'คุณมักจะให้ความรู้สึก ที่เป็นเหมือนป้าสำหรับทุกคน
ซึ่งฉันก็ชอบมาก
ไม่มีผู้เล่นคนไหนที่คุณคิดว่า เราควรต้องระวังเลยเหรอ"
เรเวน ก็อย่างที่พูดมาเมื่อกี้แหละ
เราให้ความรู้สึกเหมือนเป็นป้ากับทุกคน
และป้าคนนี้ก็จะไม่นินทาหลานคนไหน ให้หลานอีกคนฟังหรอก
มองยังไงก็เป็นกับดัก และสุดท้ายต้องใช้มาโจมตีเราแน่
"นี่เป็นครั้งที่สองที่ฉันถามเจน
ว่านางสงสัยใคร และเราควรระวังใครเป็นพิเศษ
ครั้งแรกนางไม่ยอมตอบ
เพราะงั้นตอนนี้นางควรตอบฉันมาได้แล้ว"
ข้อความ "ฉันเข้าใจคำถามของเธอดี
แต่ความเห็นเดียวที่ฉันจะให้เธอได้ คือคนที่ฉันว่าไม่น่าเป็นแฮ็กเกอร์" ส่ง
"ป้าเจนตอบคำถามเหมือนที่ฉันคาดไว้เป๊ะ
ฉันก็อยากเชื่อนะ
แต่ตอนนี้ฉันกำลังคิดมากกับทุกเรื่องเลย"
นี่เป็นการคุยกันแบบเฟคที่สุดที่เคยมีมา
บูม "เรเวนออกจากแชทแล้ว"
นางแค่อยากมาล้วงข้อมูล
แต่ไม่ได้ นางเลยแบบ "โอเค ก็แล้วแต่ บาย"
บรรยากาศระหว่างสองคนนี้กำลังตึงเครียด
แต่โอลิเวอร์ก็กำลังเผชิญกับความเครียด ที่มาพร้อมเสียงหวี่ๆ
นี่ แกไม่ได้จ่ายค่าเช่าห้องนะยะ
หล่อนก็เหมือนกันแหละย่ะ โอลิเวอร์
ในขณะเดียวกัน ทอมก็กำลังทำ สิ่งที่คนอังกฤษทุกคนทำก่อนที่จะฉะกับใคร
ชงชานั่นเอง
ผมอยากเริ่มแชทกับแชซ
ผมยังคงรู้สึกผิดมากๆ
ที่ไม่ได้บอกเขาเรื่องก่อกบฏทันที
"ทอมเชิญคุณเข้าร่วมแชทส่วนตัว"
ถ้าอยากให้พูดตรงๆ หวังว่าคงรับได้นะ
เพราะผมจะใส่เต็มที่เลย
เซอร์เคิล เปิดแชทส่วนตัวกับทอมเลย
ข้อความ "แชซเบอร์รี่ ผมมาคุยกับคุณด้วยความละอายใจ
ผมอยากมาคุยเผื่อว่า คุณจะมีคำถามอะไรที่ค้างคาใจ"
"จากนี้ไปผมอยากจะจริงใจให้มากที่สุด คุณเป็นไงมั่ง เพื่อน"
ข้อความ "ทอม ขอพูดตรงๆ เลยได้ไหม"
"ตอนนี้ผมเสียความรู้สึกกับคุณมาก"
ผมว่าเขาคงเจ็บใจจริงๆ และเขาก็มีสิทธิ์ที่จะรู้สึกแบบนั้น
ข้อความ…
"ผมเข้าใจว่าผมสร้างความเสียหายมากแค่ไหน เป็นความผิดผมเอง และผมขอโทษ"
ไม่ มันไม่ใช่ความผิดคุณทั้งหมดหรอก
ก็แค่บางส่วน
เพราะเจนนิเฟอร์ก็ควรพูดเรื่องนี้เหมือนกัน นางเองก็รู้เรื่อง
ผมไม่โทษทอมหรอก เพราะไม่ใช่ความผิดของทอมทั้งหมด
น่าเสียดายเหมือนกันเพราะผมเคยเป็นที่หนึ่ง
ทุกคนเคยคิดว่าผมเป็นผู้ชายนิสัยดี
ข้อความ "ทอม ถึงผมจะเสียใจ
แต่ผมก็ยังอยากมองว่า คุณเป็นมนุษย์คนหนึ่งและจะขอยกโทษให้
เพราะผมอดไม่ได้ที่ใจอ่อนกับคุณ"
"ตอนนี้ในเดอะ เซอร์เคิล เกิดเรื่องวุ่นวายขึ้นมาก
แต่ผมก็ยังอยากมองคุณในแง่ดีไว้ก่อน"
นั่นเป็นข้อความที่ดีที่สุดที่ผมคาดว่าจะได้รับเลย
ข้อความ "สิ่งที่ดีที่สุดที่ผมจะทำได้จากนี้ไป คือแสดงความจริงใจที่สุด"
"พอพูดเรื่องนี้ เดี๋ยวผมจะเล่าเรื่องแฮ็กเกอร์ให้ฟัง"
เรื่องแฮ็กเกอร์อะไรของเขาน่ะ นี่มันเรื่องอะไรกันอีก
ข้อความ "เจน วงเล็บเพื่อนรักของผม มาบอกกับผมว่า
อยู่ๆ ทามิร่าก็มากล่าวหาว่า เธอเป็นนกสองหัวเรื่องกบฏ"
"เป็นเรื่องที่แปลกมากถ้าทามิร่าจะทำแบบนั้น ผมคิดว่ามันไม่น่าจะจริง"
ข้อความ "ทอม มีอะไรทะแม่งๆ นะ
มีคนส่งข้อความหาแซมโดยปลอมเป็นผม และเรียกเธอว่าเมียชะนี"
"มันเป็นชื่อเรียกที่มีแต่ผมกับแซมเท่านั้นที่รู้
ก่อนที่เจนจะรู้ตอนที่แชทกลุ่มด้วยกัน"
"ตอนที่คุยกันในกลุ่มกบฏ
เจนนิเฟอร์บอกว่าเธอภักดีต่อแชซ กับแซม แฟนชะนีของเขา"
บอกชื่อนั้นให้คุณกับทุกคนได้รู้
ผมเสียใจที่ต้องพูดออกมานะ แต่ต้องมีคนในกลุ่มกบฏเป็นแฮ็กเกอร์แน่ๆ"
ผมว่านี่เป็นเรื่องที่ชวนให้อึ้ง มากที่สุดที่เคยอ่านมาในหนึ่งหน้าเลย
ข้อความ "ผมเห็นด้วย แฮ็กเกอร์ต้องเป็นคนในกลุ่มกบฏแน่นอน
ผมก็ยังไม่อยากระบุตัวว่าเป็นใคร
เราน่าจะคุยเรื่องนี้กับทุกคน"
"แฮชแท็กเปิดเผยและจริงใจนับจากนี้ไป
ผมดีใจจังที่เราได้คุยกันนะ พวก
และผมจะพยายามเรียนรู้จากความผิดพลาด
ขอโทษอีกทีนะ รักมาก"
ทอม ไม่ต้องขอโทษอีกแล้วละ
เราก้าวข้ามผ่านมันแล้ว คุยเรื่องนั้นกันแล้ว มันจบไปแล้ว
ไม่นะ
(เจน)
ให้ตายสิ
ไม่นะ
ผมว่าแฮ็กเกอร์คือเจนแหงๆ
เจน
คุณนี่มัน…
ผมว่าเจนสร้างปัญหาอะไรบางอย่าง
แล้วก็มาหาผม บอกว่าทามิร่าทำตัวแปลกๆ
เพราะคิดว่าผมจะเข้าข้างเธอ
เฮ้อ เป็นงั้นไป
เจนนี่แหละแฮ็กเกอร์
เจน
ทอมอาจจะเป็นนักพูดตลก
แต่เขาก็คงรับมุกนี้ไม่ทันแน่นอน
เหล่าผู้เล่นกำลังเพลิดเพลินกับยามบ่าย บ้างก็อ่านหนังสือ เขียนหนังสือ พักผ่อน
และถ้าคุณยังไม่รู้ว่า อะไรมักเกิดขึ้นในเวลาสุขสงบแบบนี้
ฉันก็ไม่รู้จะว่ายังไงแล้ว ที่รัก
"แต่งตัวให้มงลง"
ฉันยิ่งหัวศิลปะอยู่นะยะ
ฉันก็เหมือนกัน ได้มาจากแม่
"ผู้เล่นทั้งหลาย เซอร์เคิลชอบสไตล์ของพวกคุณ…"
"แต่ตอนนี้คุณต้องนำเอา ความเก๋ไก๋ในด้านแฟชั่น"
"มาถูกทดสอบกันหน่อยแล้ว" เป๊ะเลย
ฉันตัวจริงเป็นคนไม่แต่งตัวด้วยซ้ำ
"การแข่งขันวันนี้ถูกออกแบบ…"
"โดยแขกรับเชิญสุดพิเศษ"
ใครคือแขกรับเชิญพิเศษที่ว่าล่ะ เซอร์เคิล
จะเป็นใครไปได้นะ หวังว่าจะเป็นมาร์โก ร็อบบี้ แต่คิดว่าไม่น่าใช่
ตลกดีนะที่พูดมา เพราะนางเป็นตัวสำรอง
สวัสดี ทุกคน ผมแทน ฟรานซ์เอง
คุณพระช่วย ผมรักเขาสุดๆ
ระดับตำนาน
นี่แหละแฟชั่นไอคอนตัวเป็นๆ
ในรายการเควียร์อาย ผมมีหน้าที่ประเมินการเลือกแต่งตัวของคน
และนั่นคือสิ่งที่ผมจะทำกับพวกคุณในวันนี้
"คุณเชี่ยวชาญเรื่องแฟชั่นงั้นเหรอ ที่รัก
เย่ ตื่นเต้นจังเลย"
ไม่รู้ว่าฉันมั่นใจหรือเปล่า
ผมเตรียมการแข่งขั้นที่ "ง่ายมาก" สำหรับทุกคน
ผมอยากให้คุณสร้างลุคที่ดูดี สะดุดตา น่าจดจำ
และแสดงให้เห็นถึงตัวตนของคุณ
อยากเห็นคอลเล็กชั่น กางเกงวอร์มของฉันจริงเหรอ
อีกประเดี๋ยวคุณจะได้รับหุ่นสุดเริ่ด
รวมถึงเครื่องประดับและผ้าเพื่อใช้ในการทำชุด
ตายแล้ว เราต้องทำให้คุณประทับใจให้ได้
เราต้องแต่งตัวให้ตุ๊กตาหรือว่า…
แต่งตัวให้หุ่นไง เขาเพิ่งพูดอยู่หยกๆ
ที่ไม่ได้ยินก็เพราะคุณเอาแต่ตะโกน
เพราะงั้นผมอยากให้พวกคุณ เตรียมแต่งตัวให้มงลง
ฉันต้องชนะ ฉันต้องชนะงานนี้ให้ได้
ผู้เล่นที่ผมเลือกให้เป็นผู้ชนะ จะได้รับรางวัลสุดเลอค่า
ให้รางวัลฉันมาเลย
ทุกอย่างที่คุณต้องการสำหรับการแข่งขัน รอคุณอยู่แล้ว
ที่หน้าประตู เพราะฉะนั้นมัวรออะไรกันอยู่ล่ะจ๊ะ
ไปสิ รีบไปเอามา
ได้ยินแทนแล้วใช่ไหม ไปเลย ทุกคน เร็วเข้า
- โห พระเจ้า - ตายแล้ว ตกใจหมดเลย
น่ากลัวจัง
อยากยืมไว้จังเลย
โห ข้าวของอย่างเยอะ
เอาละนะ โอ๊ะ บ้าจริง
ฉันชอบขนสัตว์
เอาละ ได้เพื่อนสาวมาแล้ว
ฉันชื่อทอมนะ จับมือสิ เดี๋ยวฉันพาดูห้อง
รู้สึกเหมือนสีมันไม่เข้ากันเลย
ถ้าคุณกำลังมองหาตัวช่วยอยู่ละก็
ผมจะบอกเคล็ดลับให้ว่า คุณจะแต่งหุ่นยังไงให้เป๊ะปัง
โอเค ไหนมาดูซิ ฉันกับนายยืนข้างกัน
เคล็ดลับดี มีประโยชน์กับฉันแน่นอน
เป็นผู้นำเทรนด์
ทุกคน ผมไม่อยากให้คุณเป็นผู้ตาม
ผมอยากให้คุณใช้ความสร้างสรรค์ ทำให้ผมทึ่ง และโดดเด่นท่ามกลางผู้คน
พวกเราต้องโดดเด่นอยู่แล้ว
"ฉันโดดเด่นอยู่เสมอ โดยเฉพาะผมสีน้ำเงินเนี่ย"
ผมอยากให้คุณแสดงตัวตนออกมา แฟชั่นคือตัวตนของคุณที่แผ่ซ่านออกมา
ใช้สีสันสดใส ใช้ลายเน้นๆ ประโคมของประดับต่างๆ เอาให้เด่น
"โอเค แบบนั้นฉันทำได้"
เอาละ ทุกคน คุณมีเวลาหนึ่งชั่วโมง ที่จะสรรค์สร้างลุคนี้ขึ้นมา
แล้วผมจะกลับมาตัดสิน และเลือกว่าใครคือผู้ชนะ
เวลาเริ่ม ณ บัดนี้
ไม่ได้กดดันนะจ๊ะ
โอเค
เอาละ ลุยเลย
- ให้ตายสิ ต้องเริ่มแล้ว - เอาละ แทน หนึ่งชั่วโมงใช่ไหม
คิดว่าไง
- ก็ดีนะ แต่มันโดดเด่นไหม - เด่นสิ
คิดถึงเซลีน่า เลื่อม มาดอนน่า
แขม่วพุงอีกหน่อย
เอาละ กาวแท่ง ช่วยชีวิตสุดๆ
กาวแท่ง
ผมอยากแสดงให้เห็นตัวตน ในด้านที่กิ๊บเก๋ยิ่งกว่าเดิม
ดูดีมากเลย สาวน้อย
ผมว่าเจนนิเฟอร์อาจจะทำได้เยี่ยมยอด
น่าจะทำชุดแนวชายหาดแหงๆ
ผมชอบกระโปรงที่ผ่าข้างน่ะ
ความคิดดีนี่
แฟชั่นนี่ยากจัง
ตายแล้ว แขนจะหักไหมเนี่ย
ฉันพยายามทำลุคดิบๆ เหมือนในเพลงบิดีบิดีบอมบอม
โอเค แล้วจะใส่กางเกงยังไงล่ะเนี่ย
ต้องทำร่องอกหน่อย
เธอจ๋า ทำไมวันนี้ไม่พกนมมาด้วย
แบบนี้ดูงี่เง่ามากเลย
เคล็ดลับที่จะทำให้ชุดนี้ดูชิค คือต้องประโคมของวิบวับเข้าไป
โคโค่ ชาแนลคงว่าไว้แบบนี้
จินตนาการของผมกำลังจะมีชีวิต
ผมว่าทามิร่าต้องแต่งชุดที่เซ็กซี่ๆ แน่นอน ทามิร่านางเป็นแบบนั้น
แบบนี้แหละ แม่ ใช่เลย
ดูซะก่อน
"เกรท แกตส์บี้ในยุคใหม่"
โอเคจ้ะ เดซี่ บูแคแนน
- สวัสดี ทุกคน ฮัลโหล ผมมาอีกแล้ว - ไม่เอา ไปก่อนไป
อย่าเพิ่งดูนะ ยังไม่เสร็จ
คุณมีเวลาอีกไม่กี่นาที ที่จะเพิ่มเสริมเติมแต่งหรือตัดอะไรออก
และทำทุกวิถีทางเพื่อรับมงจากฉัน
อีกไม่กี่นาทีเหรอ
ผมเป็นตลกนะ ไม่ใช่ช่างเย็บผ้า
ตอนนี้ไม่ใช่เวลามาทำตัวเป็นเสือซ่อนเล็บ มันผิดที่ผิดเวลา
ยิ่งเยอะยิ่งดีสุดๆ
เข้าใจแจ่มแจ้งแล้วจ้ะ แทน แฟรน
"โอเค เหลือเวลาอีกแค่ไม่กี่นาที"
วิเวียน เวสต์วูด เวอร์ซาเช่ กุชชี่ เห็นใส่กันแบบนี้ทุกคน
ปารีสแฟชั่นวีค ระวังเอาไว้เถอะ
คุณแทน เขาคงจะพูดว่า "ฉันต้องการผู้ช่วย เธอไงยะหล่อน"
ฉันนี่เก่งฟ้าประทานสุดๆ ดูซะก่อน
โอเค ดีแล้ว
ให้ตายสิ ดูงี่เง่าชะมัด รู้สึกเหมือนทำให้ทุเรศกว่าเดิมเลย
- "หมดเวลาแล้ว" - "หมดเวลาแล้ว"
ผลงานชิ้นโบว์แดงเสร็จสมบูรณ์
สวยสุดๆ แทน ฟรานซ์ต้องภูมิใจมากแน่ๆ
ผิดหวังมากจนไม่สมควรได้กินคุกกี้เลย
เธอจ๋า เธอสมควรได้กินคุกกี้ทุกเวลาแหละ
หวังว่าจะออกมาดีนะ
"ถ่ายรูปชุดสุดเลิศเลอคุณได้เลย" โอเค
- เขาบอกว่านายเลิศเลอแน่ะ - ขอให้เลิศเลอจริงเหอะ
อย่าพูดว่า "เลิศเลอ" สะเปะสะปะแบบนี้สิ เซอร์เคิล
ใช้กล้องเซอร์เคิลถ่ายได้เลย
เพราะเดี๋ยวแทนจะทำการตัดสินผลงานแล้ว
เธอคือนางแบบหน้าปกอย่างเป็นทางการ
หลังจากที่พลิกโฉมวงการแฟชั่น จากหลังเท้าเป็นหน้ามือ
เจนนิเฟอร์ก็กำลังทำแบบเดียวกัน
วิดพื้นต่อเลย
โอเค หยุด ปล่อย
- วิดพื้นสิ - อยากรู้ว่าจะยืนไหวไหม
เกือบได้
เรเวนกับแพริสกำลังเล่นคาร์ดิโอแบบใหม่
ส่วนโอลิเวอร์ก็ยังอารมณ์ค้างอยากเล่นเกมต่อ
เลยเริ่มแชทกับทามิร่า
"มาเล่นเกมกันดีกว่า ฉันจะตั้งชื่อเกมว่า แฮชแท็กโชว์ของกันหน่อย"
ข้อความ "โอลิเวอร์ รู้ใช่ไหมว่าฉันจัดหนักแน่ แฮชแท็กเลดี้มาร์มาเลดสไตล์"
ทามิร่านางมีความเปรี้ยวเข็ดฟัน ฉันชอบ
เดินอย่างมีเป้าหมาย สโลว์โมชั่น เชื่องช้าเหมือนเต่า
ฉันเดินได้ทั้งวันแหละ
ข้อความ "รู้เลยว่าฉันคุยสนุกกับเธอได้
ฉันรู้สึกได้ว่าเธอเป็นคนอิสระเสรี
ซึ่งฉันชื่นชมสุดๆ โดยเฉพาะสำหรับคนวัยเธอ"
"ฉันไม่ได้รู้สึกเป็นอิสระขนาดนี้
จนเมื่อฉันย้ายไปอยู่แอตแลนตา ตอนเรียนมหา'ลัย"
โห บอกข้อมูลส่วนตัวมาเลยนี่นา
ฉันอยากคุยกับนางอย่างจริงจังมากกว่านี้
ฉันว่าเราสองคนมีอะไรเหมือนกันหลายอย่าง
ฉันเลยอยากรู้จักทามิร่ามากกว่านี้ และอยากรู้ว่าชีวิตของนางเป็นมายังไง
ข้อความ "ฉันมาจากครอบครัวแบปทิสต์ทางใต้
ที่สอนให้ฉันสวดมนต์เยอะๆ จะได้หายเป็นเกย์"
"พอฉันได้เริ่มตามความรักในการสร้างสรรค์
ฉันถึงได้ค้นพบตัวเองในที่สุด แล้วเธอล่ะ เป็นมายังไง"
ว้าว
ในชีวิตจริง เรื่องราวของฉัน ก็คล้ายๆ กับเขาเลยนะ
พอฉันออกมาจากบ้านแม่
ฉันถึงมีอิสระที่จะเป็นในสิ่งที่ฉันอยากเป็น และทำในสิ่งที่อยากทำ
ตอนนั้นแหละที่เผยรสนิยมทางเพศ
นานเลยแหละที่ฉันต้องเก็บซ่อน ตัวตนที่แท้จริงเอาไว้
จนกระทั่งฉันมีโอกาสได้ไปเรียนมหาวิทยาลัย
ฉันถึงกลายเป็นโอลิเวอร์ โอลิเวอร์ที่ทุกคนเห็นในวันนี้
ฉันจะเล่าเรื่องของทามิร่า ให้คล้ายๆ กับเรื่องของฉันนี่แหละ
ข้อความ "เหลือเชื่อเลย ที่เรื่องราวของเราคล้ายกัน
"ฉันโตมาในครอบครัวคริสเตียนที่ไม่สังกัดนิกาย
และหลายคนในครอบครัวฉัน บอกว่าการชอบผู้หญิงเป็นแค่ช่วงวัย
แต่เมื่อเวลาผ่านไป ฉันก็รู้ว่ามันไม่ใช่"
"พอออกจากบ้านมา ฉันก็ได้ค้นพบความสุขสงบภายในใจ
และตอนนี้ฉันก็รู้สึกสบายใจ ที่จะรักใครก็ได้ที่อยากรัก ธงไพรด์" โถ
ฉันเข้าใจความรู้สึกนั้นจ้ะ
เจ๋งมากเลยนะที่โอลิเวอร์มาคุยกับฉัน
และบอกเล่าเรื่องราวของตัวเองให้ทามิร่าฟัง
และฉันก็ชอบที่ได้พูดความจริง
ซึ่งเป็นความจริงของตัวฉันเอง
ข้อความ "ฉันซึ้งมากเลยที่ได้รู้ว่า เธอค้นพบความสุขสงบในใจแล้ว
และมีอิสระที่จะเป็นคนที่เธออยากเป็น"
"แฮชแท็กอย่าเปลี่ยนตัวเองนะ"
ขอบใจนะจ๊ะ แม่ราชินี ฉันขอบคุณเธอจริงๆ
ครอบครัวคนดำหลายครอบครัว ไม่ยอมรับเรื่องรักเพศเดียวกัน
เพราะพวกเขาเคร่งศาสนามาก
และถ้าพระเจ้าสร้างเรามาแบบนี้… ฉันก็เป็นแบบนี้แหละ
ข้อความ "ปกติฉันไม่เปิดใจกับใครง่ายๆ
ขอบใจมากนะที่ให้ฉัน ได้แสดงด้านที่อ่อนไหวกับเธอ
แฮชแท็กขออยู่เคียงข้างจนถึงที่สุด"
เยี่ยมที่สุดเลย
และฉันก็ดีใจมากที่นางไว้ใจฉันมาก พอที่จะเล่าเรื่องพวกนี้ให้ฉันฟัง
ฉันได้เป็นตัวของตัวเองตลอดเวลาที่คุยกันเลย
ไม่ต้องเสแสร้งเป็นโปรไฟล์ปลอมเลยสักนิด
ฉันเริ่มจะรู้แล้วว่าไม่ว่าจะนิสัยดีแค่ไหน
ชมคนอื่นมากแค่ไหน
เปิดโอกาสให้พวกเขาพูด เกี่ยวกับตัวเองมากแค่ไหน
แต่คนอื่นก็อยากรู้จักเราเหมือนกัน
ซึ่งฉันไม่เคยคิดเรื่องนี้เลยตอนที่เข้ามาในเกม
โอลิเวอร์เปลี่ยนมุมมองของฉันไปสิ้นเชิงเลย
พระอาทิตย์ตกดินแล้ว ซึ่งหมายความว่าถึงเวลากลางคืน
และเรเวนก็ค้นพบวิธี ที่จะเปลี่ยนให้เค้กกลายเป็นมื้อเย็น
ขณะที่เจนนิเฟอร์ค้นพบข้ออ้าง ที่จะได้อยู่ใกล้ชิดกับตัวเอง
อันสีเขียวมันต้องเป็นอะไรแน่ๆ
แต่ก่อนที่พวกเขาจะทะเลาะกันอีก… จุด จุด จุด
"ผลการแข่งขันแต่งตัวให้มงลงออกแล้ว"
เราจะได้เห็นดีไซน์ของทุกคนกันแล้ว
"โอเค ว่ามาเลยจ้ะ แทน ฉันพร้อมแล้ว เอาเลย"
สวัสดีจ้ะ ทุกคน หวังว่าจะสนุก กับการสร้างสรรค์ผลงานชิ้นโบว์แดงกันนะ
ต้องขอบอกเลยว่าผมทึ่งมาก พวกคุณนี่เก่งกันจริงๆ
โอเค เริ่มต้นได้ดีมาก
ทีนี้ก็ได้เวลาให้ฟีดแบ็ก อย่างจริงใจและสร้างสรรค์กันแล้ว
แทน ฟรานซ์จัดหนักเสมอ
ทุกคนกำลังจะได้คอมเมนต์สุดโหด
โชคดีนะ เพื่อน ฉันว่าเราต้องทำได้ดีแน่ๆ
คนแรก เจนนิเฟอร์
สวยมากเลย เจน
ไม่คิดว่าของเจนนิเฟอร์จะออกมาแบบนี้
ทำออกมาได้ภายในชั่วโมงเดียวเนี่ยนะ
ลุคนี้ทำให้ผมมีความสุขมากเลย เจนนิเฟอร์
เพราะมันทำให้ผมรู้สึกว่าคุณใส่ใจ
กับการแสดงตัวตนของคุณให้โลกเห็น
และคุณก็เข้าใจว่าชุดสวยๆ ช่วยเสริมสร้างความมั่นใจได้ยังไงบ้าง
เจนนิเฟอร์ คุณดูเหมือนคนที่ยังสาว หรือไม่หัวใจคุณก็ยังกระชุ่มกระชวย
ใช่ หัวใจยังกระชุ่มกระชวยนี่แหละ ที่เราอยากให้คนมองเราแบบนั้น
คงจะอายุ 13
เป็นเด็กเนตรนารีที่แอ๊บเป็น ป้าอายุ 51 อาชีพพาหมาไปเดินเล่น
คนต่อมา แซม
กลัวแล้ว
เห็นแล้วนึกถึงยุค 1800 เลย
โอเคจ้า
ฉันชอบชุดนี้ของแซมนะ น่ารักออก
แต่หุ่นดูเหมือนกำลังนั่งยองๆ ฉี่อยู่เลย
แซม ผมคิดว่าคุณทำผลงานออกมาได้สวยมาก
ผมชอบที่คุณตกแต่งเสื้อรัดรูป แล้วผมก็ชอบกระโปรงยีนส์ที่เข้าคู่กัน
แต่ผมไม่ชอบดอกไม้ที่อยู่บนกระโปรงเลย ถ้าให้พูดจากใจจริง
แต่ถ้าเอาออก ผมว่านี่เป็นลุคที่ดีมากเลย
ของผมก็มีลายดอกไม้ ตอนนี้คือกลัวแล้วเนี่ย
แซม เก่งมาก ผมว่าลุคของคุณเยี่ยมมากเลย
นี่เขาบอกว่าฉันมีพรสวรรค์ด้านนี้ใช่ไหม ฉันควรทำแบบนี้บ่อยๆ ไหม
คนต่อไป ทามิร่า
เหงื่อออกมือท่วมเลยตอนนี้
"ก็เฉยๆ"
โป๊นะเนี่ย
ใส่คอร์เซตผิดด้านหรือเปล่าเนี่ย
ผมไม่ได้อยากจะว่าคุณหรอกนะ
แต่นี่มันไม่มีความเก๋หรือเซ็กซี่เลย ทามิร่า
แทน ฟรานซ์ บอกมาเลยว่าคิดยังไง
มันให้ฟีลสาวชาวบ้านจากยุค 1870
เขาว่า "สาวชาวบ้าน" งั้นเหรอ
คนต่อไป แชซ
ไม่นะ ไม่ ตายแล้ว ตาเราแล้วเหรอเนี่ย
แชซเบอร์รี่ ไม่เลวเลยนะเนี่ย
ลุคของคุณผ่านการคิดมาอย่างดี
ดูเยอะแต่ก็เก๋ ทันสมัย
ลุคนี้มีความดึงดูดทางเพศแบบไม่ต้องพยายาม
เสื้อถูกปลดกระดุมออกหมด ผมชอบเห็นเนื้อหนังนิดๆ หน่อยๆ
ถ้าคุณมีเวลาทำมากกว่านี้
ผมอาจจะใส่ชุดแบบนี้ก็ได้
ผมว่าคุณทำได้เยี่ยมมาก
ตายแล้ว พูดจริงเหรอเนี่ย
"ฉันรู้ว่าคุณต้องกำลัง กระโดดโลดเต้นอยู่ในอะพาร์ตเมนต์แน่ๆ"
คำวิจารณ์ดีมากเลย
ขอบคุณครับ แทน ฟรานซ์ ขอบคุณมากๆ เลย
ต่อไปเป็นโอลิเวอร์
ฉันว่าฉันกำลังจะโดนจัดหนักแหงๆ
มีทรงผมโอลิเวอร์ด้วย
น่าสนใจนี่ เขาทำเป็นลุคกระโปรง ที่ไม่เหมือนใคร แต่ก็เจ๋งดีเหมือนกัน
โอลิเวอร์ ผมชอบลุคไม่ระบุเพศนี้
ความเห็นส่วนตัวของผมก็คือคุณเป็นผู้นำเทรนด์
คุณแสดงให้เห็นว่าคุณมีไอเดีย ในการบอกเล่าเรื่องราวที่ชัดเจนมาก
และผมก็ชอบที่ได้เห็นสิ่งนี้ในชุดของคุณ
ชุดคุณควรแสดงให้เห็นสิ่งนี้แหละ
ถ้าผมเห็นคนใส่ชุดนี้ ผมต้องประทับใจอย่างแน่นอน
ผมอาจจะขอเขาถ่ายรูปเลยแหละ
รู้สึกดีสุดๆ เยี่ยม สุดยอด
ต่อไปคือเรเวน
โอ้ ไม่นะ
ฉันชอบนะ
ผมรู้สึกได้ว่าคุณเป็นคนเปิดเผย
คุณรู้ว่าคุณคุมทุกคนในห้องได้ และลุคนี้ก็ทำแบบนั้นเลย
ผมชอบการใช้สีของคุณ
เรเวน ถ้าดูจากลุคนี้
คุณเป็นคนที่ผมว่าผมอยากทำความรู้จักเลยแหละ
เขาชอบชุดนี้มากเลยสินะ
"ฉันไม่รู้เรื่องแฟชั่นเลย"
และคนสุดท้าย ทอม
ทอม ฉันอยากให้นายทำผลงานออกมาได้ห่วยสุดๆ
ผมอยากเห็นของทอมนะ ผมว่าเขาต้องทำอะไรที่มันตลกๆ แหงเลย
เหมือนซานต้าไปหางานบริษัททำ
เขาต้องชอบเราแน่นอน
ทอม คุณคิดอะไรอยู่เนี่ย
ลุคนี้มันดูสะเปะสะปะไปหมด
ผมอยากคิดว่าคุณพยายาม สร้างลุคนี้อย่างสุดความสามารถจริงๆ
แต่คุณไม่ถนัดเรื่องสไตล์ หรือแฟชั่นเลยแม้แต่น้อย
ว่าไงนะ
ผมให้เอสำหรับความพยายาม เพราะเห็นได้ชัดว่าคุณพยายามจริงๆ
อุตส่าห์ประโคมสิ่งต่างๆ เข้าไปเยอะมาก
อย่างไรก็ตาม ผมคิดว่า คุณอาจจะประโคมใส่มากไปนิดหนึ่ง
อะไรนะ ว่าไงนะ
คนบางคนมีพรสวรรค์ บางคนก็ถูกสวรรค์ลงโทษ
พวกเราจะเป็นฝ่ายหัวเราะ ถ้าทุกคนใส่ชุดนี้วันคริสต์มาส
บอกตามตรงนะ ทุกคน พวกคุณควรภูมิใจในตัวเองมากๆ
ผมทึ่งมากกับความพยายามของคุณ
แต่ก็อย่างที่รู้ ผู้ชนะมีเพียงคนเดียว
ฉันรู้สึกว่าอาจจะชนะก็ได้
ผมจะขอประกาศว่าผู้ชนะคือ…
แชซ
อะไร อะไรนะ บ้าน่ะ ฉันเหรอ
โอ้โฮ
ว่าแล้วเชียว
เยี่ยมค่ะ สาเกย์
แชซ ที่ผมตัดสินใจให้คุณเป็นผู้ชนะ
ก็เพราะคุณให้ความรู้สึกถึงความเซ็กซี่ ความเท่อย่างไม่ต้องพยายาม
ให้ลุคที่เป็นผู้ชายสมัยใหม่ ผมชอบมาก
ตายแล้ว จะร้องไห้แล้วเนี่ย
แชซ ในฐานะผู้ชนะ
คุณจะได้ไปเดทในห้องแฮงเอาท์ กับผู้เล่นที่คุณเลือกหนึ่งคน
ผมสนุกมากเลย
ขอบคุณทุกคนมากนะ ที่สร้างสรรค์ผลงานให้ดูในวันนี้
ผมชอบมากๆ โชคดีและลาก่อน
ขอบคุณครับ แทน ฟรานซ์ ขอบคุณนะ โอ๊ยตายแล้ว ตายแล้ว
คู่เดทก็ต้องเป็นฉันสิ
เพราะเราออกจะเข้ากันได้ดีในอ่างแช่น้ำ
ถ้าเขาไม่เลือกฉัน ฉันจะให้เขาไปอยู่อันดับต่ำๆ เลย คอยดู
ผมจะเลือกพาแซมไปเดทในห้องแฮงเอาท์
เพราะหนึ่ง นางเป็นเมียในเซอร์เคิลของผม
ผมเลยอยากพานางไปสนุกด้วยกัน
"แชซเลือกที่จะพาแซมไป"
ฉันไงแซม
ตกไปที่โหล่เลยจ้ะ อีตาเพลย์บอย
(แชซและแซม ไปเตรียมตัวออกเดทได้เลย)
ได้เลย ที่รัก
ฉันจะนุ่งชุดอะไรดีล่ะเนี่ย
ชุดอะไรก็ได้จ้ะ คู่เดทของคุณไม่เห็นหรอก แต่เราเห็น แต่เขาไม่เห็น
ผมจะแสดงความรักกับชุดที่ทำ และใส่มันไปออกเดท
เหมือนแม่เลย
จะไปเดทกับแซม เมียสุดที่รักละนะ
พร้อมแล้ว ไปกันเลย
โอ้ ว้าว
ตายแล้ว ที่นี่คือสวรรค์แห่งแฟชั่นชัดๆ
ว้าว ดูถ้วยรางวัลของผมนี่สิ
โรแมนติกน่าดูนะเนี่ย
มีเรื่องไร้สาระเกิดขึ้น ในเดอะ เซอร์เคิลมากมาย
แล้วผมก็แค่อยากมาสนุกสนานกับเมียที่รักเฉยๆ
ฉันสมควรได้… เดี๋ยวนะ ขอขยับลูกสาวสองคนนี้ก่อน
ฉันสมควรได้รับสิ่งนี้
เยี่ยม เยี่ยมมาก โอเค
ข้อความ "ไงจ๊ะ เมียชะนี แฮชแท็กคู่ทรงพลังแห่งเดอะเซอร์เคิล
คืนนี้ผมประโคม โคโลญจน์ตัวเด็ดมาเพื่อคุณเลยนะ
อีโมจิลูกตา อีโมจิหน้าปีศาจ " ส่ง
ก็ได้จ้ะ สาเกย์
แต่คุณไม่ได้ชอบฉันแบบนั้นนี่
แต่ก็ไม่เป็นไร แอ๊บแค่คืนนี้ก็ได้
ข้อความ "สาเกย์ขา อีโมจิหัวใจ ฉันก็ไม่รู้ว่าทำไม
แต่ฉันตื่นเต้นสุดๆ ตอนเตรียมตัวมาออกเดทครั้งนี้
ฉันไม่ได้ออกเดทจริงจังมานานแล้ว"
"ขอบคุณมากๆ เลยนะ แฮชแท็กฉันใส่ยกทรง…"
"ฉันใส่ยกทรงเพื่อการนี้เลย" แหม
ชอบมากเลย สมกับที่เป็นแซม
ข้อความ "5555 ผมขำกลิ้งแล้วตอนนี้"
"เล่าเรื่องเดทที่ตลกที่สุด หรือเลวร้ายที่สุดให้ฟังหน่อยสิ"
แซมต้องมีเรื่องเล่าเยอะแน่นอน
รู้เลยว่าเรื่องที่นางจะเล่าต้องฮาระเบิด
ข้อความ "ครั้งหนึ่งที่ลืมไม่ลง และยังคงตามหลอนอยู่คือ ฉันเจอผู้นางหนึ่ง"
"นางชวนฉันไปเดทเป็นกลุ่มในงานวันเกิดเพื่อน"
"แล้วพอบิลค่าอาหารมา ฉันก็เห็นคนเริ่มแอบ…"
"ฉันเห็นคนเริ่มแอบย่องออกไปจากร้านอาหาร"
ข้อความ "นางโน้มตัวมาหาฉันแล้วบอกว่า ขอโทษนะ ผมลืมเอาตังค์มา"
โอ๊ยตายแล้ว ผมก็เคย แต่ไม่ใช่ตอนออกเดท แซมจ๋า โธ่
ข้อความ "ฉันต้องใส่ส้นสูงเดินตากฝน ผ่านสามช่วงตึกเพื่อไปกดตังค์
ข้อเท้าเกือบหักแน่ะ
พอฉันจ่ายบิลส่วนของฉันแล้ว
อีตานั่นยังมีหน้ามาถามฉันอีกว่า อยากกลับบ้านไปกับนางไหม"
"แฮชแท็กนึกว่าถูกหลอกมาออกรายการ…"
โธ่ "นึกว่าถูกหลอกมาออกรายการตลก" บ้าไปแล้ว
พูดแล้วเหมือนเพิ่งเกิดขึ้นเดี๋ยวนี้เอง คิดแล้วก็โมโหอีก
ข้อความ "5555 กรีดร้องขำอย่างแรง"
ข้อความ "แล้วผู้ชายที่แชซคิดว่า ดีเลิศที่สุดเป็นแบบไหนเหรอจ๊ะ"
"แฮชแท็กบอกสเป็กมาซิ"
โอเค แหม คุยแบบนี้ค่อยได้เรื่องหน่อย
อย่างนี้ก็คงต้องบรรยาย ลักษณะของคู่หมั้นแล้วแหละ
เอาละนะ
ข้อความ "ผู้ชายที่ดีเลิศสำหรับแชซ ต้องเป็นแนวนักกีฬา นิสัยดีสุดๆ…"
"มีการศึกษา และต้องเก่งเรื่องบนเตียง แล้วคุณล่ะ"
ข้อความ "ผู้ชายที่ดีเลิศสำหรับซาแมนธา จะต้องทั้งฉลาด ทั้งมีไหวพริบ"
"ฉันชอบไหล่กว้างๆ ชอบผู้ชายไว้เครา"
"อีโมจิมะเขือม่วง อีโมจิหัวเราะ" ส่ง
ใช่เลย แซม คุณพระ สุดมาก
เดทครั้งนี้สนุกที่สุดสำหรับฉันเลย
ขณะที่ทีมสาเกย์และเมียชะนี ออกเดทกระชับความสัมพันธ์กัน
ในห้องข้างล่าง ทอมก็กำลังจะ เริ่มแชทที่อาจจะไม่สนุกเท่า
กับเพื่อนรักในเซอร์เคิลของเขา เจนนิเฟอร์
ผมสงสัยว่าเจนนิเฟอร์อาจเป็นแฮ็กเกอร์
และในฐานะพันธมิตรคนสำคัญที่สุด
ผมจำเป็นต้องรู้ว่าเรื่องจริงเป็นยังไงกันแน่
เซอร์เคิล เปิดแชทส่วนตัวกับเจนนิเฟอร์ให้ที
"ทอมเชิญคุณเข้าร่วมแชทส่วนตัว"
ไชโย กำลังอยากคุยกับทอมอยู่พอดี
เซอร์เคิล เปิดแชทส่วนตัวกับทอม
ข้อความ "ไง เจน เราต้องคุยกันหน่อย
ผมอยากให้คุณบอกผมมาตามตรง… จุด จุด จุด
คุณเป็นแฮ็กเกอร์ใช่ไหม เครื่องหมายคำถาม อีโมจิหน้าหัวเราะ" ส่ง
โห
- ทำไมถึงคิดว่าเราเป็นแฮ็กเกอร์ - เขารู้ว่าเราเป็นแฮ็กเกอร์
แต่ทำไมคิดแบบนั้นล่ะ
ผมกับเจนสนิทกันมาก ตั้งแต่เข้ามาในเดอะ เซอร์เคิล
และมิตรภาพของเราก็เดินมาถึงทางแยกซะแล้ว
เพราะถ้าเธอเป็นแฮ็กเกอร์จริงๆ แล้วเธอโกหกผม
เธอจะต้องคิดไม่ตกว่าควรจะโกหกต่อไปดี
หรือจะบอกความจริงกับผม เพราะผมถามเธอตรงๆ ขนาดนี้แล้ว
จะบอกความจริงหรือปฏิเสธไปดี
- ฟังนะ… - ผมว่าปฏิเสธเหอะ
- นี่… - ปฏิเสธ
- ฟังก่อน… - ปฏิเสธเหอะน่า
ฟังก่อนสิ
เราจริงใจกับทอมมาตั้งแต่วันแรก
ไม่ว่าเราจะเคยทำอะไร มันไม่เกี่ยวกับคนอื่นเลย
ฉันรู้สึกว่าทอมอยากรู้ เพื่อที่เขาจะได้อยู่ข้างเราต่อไปได้
อย่างน้อยถ้าเธอบอกว่าเธอไม่ได้เป็นแฮ็กเกอร์
เราจะได้ก้าวต่อไปหลังจากได้รู้ความจริง
แต่ถ้าเธอบอกว่าเป็นแฮ็กเกอร์ เราทั้งคู่ก็มีส่วนในการโกหก
เราเคยคุยกับทอมเรื่องที่จะเขี่ยทามิร่าทิ้ง
แชซต้องบอกทอมแหงๆ
ว่าใครก็ตามที่เป็นแฮ็กเกอร์อยากให้ทามิร่าออก
ทอมฉลาดมาก ทอมรู้อยู่แล้ว
อย่าเป็นแฮ็กเกอร์เลยนะ ที่รัก อย่าเป็นแฮ็กเกอร์เลยนะ เจน
นี่คือเดอะ เซอร์เคิล เราต้องการพันธมิตร
แต่ถ้าทำแบบนั้นมันเหมือน ส่งคำเชิญให้เขาส่งเราไปเชือดเลยนะ
เราไม่โดนเชือดหรอก เราจะเล่นเกมเดอะ เซอร์เคิลคนเดียวไม่ได้
อย่างน้อยถ้าเราต้องไป เราก็ยังมีทอมอยู่
แต่ผมว่ามันไม่ใช่ความคิดที่ดีเลยนะ
การที่เธอใช้เวลาคิดคำตอบนานขนาดนี้
มันดูท่าไม่ดีเลยแหละ
"ทอม มันไม่ใช่เรื่องสนุกเลยละ สำหรับฉัน อีโมจิหัวเราะ
ฉันอยากคุยกับเธอแทบตาย"
"ใช่ ฉันได้รับสิทธิพิเศษให้เป็นแฮ็กเกอร์"
ใส่อีโมจิหน้าหัวเราะมาอีกแน่ะ
ผมไม่หัวเราะด้วยนะ เจน ผมไม่ขำเลยสักนิด
"ฉันแค่อยากให้ทามิร่าออกเฉยๆ
ฉันไม่ได้วางแผนที่จะ
ทำให้แชซหรือแซมต้องแตกหักกันในเกมเลย"
คุณโกหกผมนี่หว่า เจน
สิ่งสำคัญที่สุดคือให้เขารู้เจตนาของเรา
ว่าเราไม่เคยต้องการทำร้ายแชซหรือแซมเลย
เราแค่อยากเอาทามิร่าออก
แต่ทำไมถึงบอกว่าทามิร่าทำตัวแปลกๆ ล่ะ
ไม่เห็นเข้าใจเลยว่าจะโกหกแบบนั้นไปเพื่ออะไร
เจนนิเฟอร์โกหกผม เหมือนกับคิดว่าผมจะช่วยเธอโกหกต่อ
นี่มันเรื่องน่าหนักใจมากนะเนี่ย
เครียดสุดๆ
หวังว่าเขาอ่านแล้วจะคิดว่า "แม่เจ้าโว้ย"
ใช่สิ ต้องใช่แน่
แล้วจะให้ผมทำยังไงต่อไปล่ะ
เธอรู้ว่าตอนนี้ทุกคนกำลังโกรธผม
เพราะเรื่องปฏิวัติบ้าบอนั่น
ผมต้องแสดงให้ทุกคนเห็นว่า ผมได้เรียนรู้จากความผิดครั้งนั้นแล้ว
อย่างน้อยเราได้บอกข้อมูลนี้ให้ทอมรู้แล้ว
ทอมรู้ว่าเจนนิเฟอร์เชื่อใจเขา และหวังว่าทอมจะเชื่อใจเจนนิเฟอร์ด้วย
เธอทำให้ผมต้องตกที่นั่งลำบาก
และตอนนี้ผมก็ไม่รู้ว่าควรจะทำยังไงดี
ใจผมบอกว่า "อยู่ข้างเธอต่อไป และพยายามช่วยให้เธอผ่านเรื่องนี้ไปได้"
แต่หัวผมบอกว่า
"ครั้งก่อนที่นายปิดบังข้อมูลไว้ มันส่งผลเสียกับนายเหมือนกรรมติดจรวด"
ฉันดีใจที่ทอมรู้แล้วว่าเราเป็นแฮ็กเกอร์
เขาอยู่ข้างเธอมาเสมอ แล้วทำไมตอนนี้ถึงจะเลิกซะล่ะ
จะแกล้งทำเป็นว่าเราไม่เคยคุยกันเรื่องนี้
หรือจะบอกทุกคนดีเพราะคุณโกหกมาตลอด
คำบรรยายโดย เพียงพัชร์ น้ำทิพย์